**Σύνδεσμος παρακολούθησης:**

<https://euc.ac.cy/en/events/methodology-research-health-sciences-mar23/>

**Σύγχρονες προσεγγίσεις Μικτής (ποσοτικής και ποιοτικής) Μεθοδολογίας στην Έρευνα: Εφαρμογές στις Επιστήμες Ζωής και Υγείας**

Ο ερευνητικός σχεδιασμός αφορά στη διαδικασία λήψης αποφάσεων σχετικά με τη συλλογή, ανάλυση, ερμηνεία των δεδομένων και παρουσίαση των ευρημάτων μιας μελέτης. Για την εκπόνηση αυτής, ο ερευνητής μπορεί να επιλέξει μια αμιγώς ποσοτική ή ποιοτική προσέγγιση, καθώς και το συνδυασμό αυτών (μικτή μεθοδολογία), η οποία περιλαμβάνει το γόνιμο συνδυασμό ποιοτικών και ποσοτικών μεθόδων, που λειτουργούν συμπληρωματικά και συνδυαστικά και όχι αθροιστικά, ώστε να προσεγγίζεται το υπό μελέτη φαινόμενο με τρόπο αυστηρό, συστηματικό αλλά και εις βάθος. Σκοπός της παρούσας διάλεξης είναι η παρουσίαση των τεσσάρων βασικών μοντέλων σχεδιασμού μικτής μεθοδολογίας, μέσα από παραδείγματα ερευνών των επιστημών ζωής και υγείας. Τα μοντέλα αυτά θα βοηθήσουν τους ερευνητές να απαντήσουν στα ερωτήματα: α) *Γιατί και Πώς* συνδυάζονται οι ποσοτικές και ποιοτικές μέθοδοι, β) *Πότε* ενδείκνυται να συμβαίνει αυτός ο συνδυασμός (φάση ανάλυσης ή/και συζήτησης) και γ) *Πώς* αναμειγνύονται τα δεδομένα ή/και τα ευρήματα;

**Κοινό στο οποίο απευθύνεται:**

* Μέλη ακαδημαϊκής κοινότητας
* Ερευνητές
* Φοιτητές Επιστημών Υγείας και Ζωής

**Εισηγήτρια:**

**Καθ. Θάλεια Μπελλάλη**

Καθηγήτρια, Τμήμα Νοσηλευτικής-Διεθνές Πανεπιστήμιο Ελλάδος (ΔιΠαΕ) Adjunct Professor, Τμήμα Επιστημών Υγείας, Σχολή Θετικών Επιστημών, Ευρωπαϊκό Πανεπιστήμιο Κύπρου

Συν-διευθύντρια Σύνταξης Επιστημονικού Περιοδικού “Νοσηλεία και Έρευνα” και Σύνδεσμος με τη Διεθνή Ακαδημία Εκδοτών Νοσηλευτικής (ΙΝΑΝΕ group)

**Συντονίστρια:**

**Χρυσούλα Β. Λεμονίδου**

Ομ. Καθηγήτρια, Tμήμα Νοσηλευτικής, Εθνικό και Καποδιστριακό Πανεπιστήμιο Αθηνών (ΕΚΠΑ) τ. Πρόεδρος του Τμήματος Νοσηλευτικής ΕΚΠΑ Διευθύντρια Σύνταξης Επιστημονικού Περιοδικού “Νοσηλεία και Έρευνα”